Herná platforma od Apple opäť rozširuje svoju ponuku titulov. Čo nové si môžete zahrať?
Medzi najčerstvejši prírastky patrí hneď päť hier. Prvou je The Mosaic. Temná, surrealistická a s atmosférou. Tak adventúru popisujú jej tvorcovia z Raw Fury.
Super Mega Mini Party od Red Games Co. je hra, v ktorej si môžete zmerať sily so súpermi v rôznych minisúťažiach.
Sci-fi plošinovka Star Fetched od Crescrent Moon Games sleduje príbeh vesmírneho dobrodruha, ktorý sa teleportuje do vzdialenej galaxie, ktorú má pomôcť brániť pred inváziou mimozemšťanov.
Monomals od Picomy prináša DJskú súťaž v netypickom prostredí podmorského sveta, ktorá vám navyše umožní tvoriť vlastnú hudbu.
Jumper Jon od Estebana Durana je plošinovka s 30 sekundovým intervalom. Presne toľko totiž žije jej hlavný hrdina, ktorý sa následne respawne a pokračuje v dobrodružstve.